Data was extracted from:https://www.infomed.co.il/drugs/neuleptil-periciazine/

המומחים של
Info
med
מסבירים:
שם חומר פעיל: פריציאזין Periciazine
נוילפטיל (חומר פעיל פריציאזין) שייך לתרופות אנטי-פסיכוטיות נוירולפטיות ממשפחת פנותיאזינים. תרופות ותיקות אלה מכונות גם תרופות אנטי-פסיכוטיות טיפוסיות (טיפיות). פריציאזין הוא אנטגוניסט לא בררני של קולטני דופמין, בעל השפעה נוגדת אצטיל-כולין, שויש לו השפעה מרגיעה עמוקה.
נוילפטיל מיועד לטיפול בהפרעות פסיכוטיות, כגון סכיזופרניה. כמו כן, הוא עשוי לסייע להרגעה במצבים של חרדה או מתח חמורים ולהפחתת אימפולסיביות ותוקפנות.
תרופות המכילות פריציאזין עלולות להוביל להתפתחות רגישות לאור, המתבטאת כפריחה אדמומית באזורי העור החשופים לשמש. לכן מומלץ להקפיד על הגנה מהשמש באמצעות לבוש בגדים ארוכים ומריחת קרם הגנה באזורים החשופים). נוילפטיל עלול לגרום לירידה חדה בלחץ הדם ולסחרחורת כשקמים בפתאומיות משכיבה או ישיבה.
נוילפטיל בטיפות מכיל אלכוהול, כמו כן, יש להקפיד שהטיפות לא יבואו במגע עם העור. השימוש בנוילפטיל אינו מומלץ למטופלים שבסיכון לשבץ מוחי או בעיות בקרישת הדם וכן מטופלים שסובלים מפסיכוזה בעקבות דמנציה (שטיון). תרופות אנטי-פסיכוטיות, לרבות נוילפטיל, עלולות לגרום לעלייה במשקל ולעלייה ברמות הסוכר. לפיכך, מומלץ לעקוב אחרי המדדים במהלך הטיפול בתרופה.
נוילפטיל אינו מיועד למטופלים מתחת לגיל 3 שנים ומתן התרופה לילדים בני 6 שנים או פחות ייעשה רק במצבים מיוחדים בהתאם להחלטת רופא מומחה.
מידע על התרופה
אופן נטילת התרופה
כמוסות 10 מ"ג; טיפות 1 מ"ג/מ"ל (כל 1 מ"ל מכיל 40 טיפות).
תדירות וזמן נטילה
לפי הנחיית רופא; פעמיים או שלוש פעמים ביום .
טווח המינון
לפי קביעת הרופא המטפל; מבוגרים 30-100 מ"ג ביום, מחולק ל-2-3 מנות, במקרים מיוחדים ניתן להעלות את המינון הכולל עד 200 מ"ג ליום; ילדים מגיל 3 שנים 0.1-0.5 מ"ג/ק"ג/יום, מחולק ל-2-3 מנות. מתן נוילפטיל וקביעת המינון לילדים שטרם מלאו להם 6 שנים, ייעשה על ידי רופא מומחה.
תחילת ההשפעה
לעתים ויחלפו מספר שבועות עד שתורגש מלוא ההשפעה של  נוילפטיל.
משך ההשפעה
לעתים ויחלפו מספר שבועות עד שתורגש מלוא ההשפעה של  נוילפטיל.
מנה שנשכחה
רצוי לקחת את המנה שנשכחה מיד כשנזכרים, אם לא מתקרב מועד הנטילה של המנה הבאה, אך לא שתי מנות יחדיו.
הפסקת התרופה
אין להפסיק את הטיפול בנוילפטיל בלי להיוועץ ברופא, גם אם חל שיפור במצב המטופל, אחרת התסמינים עלולים לחזור.
מינון עודף
במקרה של נטילת מינון עודף של נוילפטיל (פריציאזין), יש לפנות מיד לטיפול רפואי.
אחסון
יש לשמור את התרופה מוגנת מאור בטמפרטורה עד 25 מעלות.  ניתן להשתמש בטיפות נוילפטיל עד שישה חודשים מפתיחתן.
אזהרות
תזונה
אפשר ליטול נוילפטיל ללא קשר למזון. מומלץ להקפיד על אכילה מבוקרת ומתונה כי נוילפטיל (פריציאזין) עלול לגרום לעליה במשקל.
אלכוהול
אין לשתות אלכוהול בזמן הטיפול
נהיגה
יש להימנע מנהיגה עד שלומדים כיצד התרופה משפיעה, כיוון שתרופה זו עלולה לגרום לטשטוש.
הריון
אין להשתמש בנוילפטיל בהריון, אלא בהוראה מפורשת של הרופא.
הנקה
אין להניק בזמן טיפול בתרופה זו
תינוקות וילדים
לא מיועד לשימוש מתחת לגיל 3.
קשישים
זהירות! יתכנו יותר תופעות לוואי הקשורות לכבד, לכליה או למערכת העיכול.
ניתוח והרדמה כללית
יש לדווח למנתח או למרדים על נטילת תרופה זו.
סיכון ממנת יתר
בינוני
סיכון מפיתוח תלות
בינוני
תופעות לוואי
שילוב נוילפטיל (פריציאזין) עם תרופות הבאות עלול לגרום לתגובות בין תרופתיות:
תרופות אנטי-פסיכוטיות או כאלה שמשפיעות על מערכת העצבים המרכזית (כגון: תרופות הרגעה, שינה, נוגדי חרדה או נגזרות של מורפין), חומרי הרדמה, תרופות נגד אלרגיה, ליתיום, נגזרות אטרופין וכן תרופות שמגבירות את הסיכון להתקפי פרכוסים (פנותיאזינים, נוגדי דיכאון טריציקליים, טרמדול).
תכשירים לטיפול בפרקינסון שמעלים רמות דופמין, כיוון שנוילפטיל מפחית את יעילותם ולהיפך.
תרופות להורדת לחץ הדם, ניטראטים או ניטריטיים,כיוון שנוילפטיל עלול להעצים את השפעתן, במיוחד בשינוי מהיר של התנוחה.
במקרה של שימוש בתרופות למערכת העיכול - תרופות סופחות, כגון פחם או סיבים, סותרי חומצה (תרופות נגד צרבת על בסיס מגנזיום אוקסיד או הידרוקסיד, אלומיניום אוקסיד או הידרוקסיד, סידן קרבונאט) או תוספי מגנזיום אוקסיד או הידרוקסיד ותוספי סידן קרבונאט - יש להמתין לפחות שעתיים בין נטילת תרופות אלו ונוילפטיל.
השפעת שימוש ממושך
פרטי טיפול בתרופה לטווח ארוך:
טיפול בנוילפטיל (פריציאזין) עלול לגרום לעלייה במשקל וברמות הסוכר - יש צורך בניטור ומעקב.
ילדים המקבלים טיפול בטיפות נוילפטיל, מומלץ לבצע לפחות בדיקה רפואית שנתית לצרכי מעקב ולהתאים את מינון התרופה בכל פעם בהתאם למצבו הרפואי של הילד ולמשקלו.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא